NaiveNeuron/SloPal huggingface dataset:
Vlčan, Samuel, minister pôdohospodárstva a rozvoja vidieka SR (2022-02-03):
Takto, my práve kvôli kauze Dobytkár a tam boli aj iné porušenia v iných súvisiacich a veľmi podobných schémach, sme boli po prvé nútení Európskou komisiou konať tým, že sa rozhodli najskôr krátiť 10 a neskôr 25 % z refundácií pri vyplatených platbách, a nakoniec donútili ešte môjho predchodcu zaviesť tzv. podmienenú akreditáciu a donútili nás vypracovať akčný plán a ozdravenie Pôdohospodárskej platobnej agentúry a získanie plnej akreditácie. A plnú akreditáciu sme aj, chvalabohu, 15. októbra minulého roka získali a dneska sme vstúpili do tzv. procesu overovania funkčnosti agentúry, čo je štandardný proces po zavedení plnej akreditácie, a tam sa nám darí tak implementovať ozdravné opatrenia, tak uisťovať Európsku komisiu, že nám tie opatrenia fungujú, a popritom nám beží proces rokovania o audite výdavkov, ktoré boli vyplatené z tých problematických vízií z predchádzajúceho obdobia, kde máme zadržaných tých 25 %, ale tie, toto zadržanie je, neovplyvňuje vyplácanie podpôr zo schválených projektov. Veľakrát to, samozrejme, bežná verejnosť nevníma ani samotní poľnohospodári, že problém súvisí, a na to sa možnože vás poľnohospodári pýtajú, súvisiaci s nevyplatením a nevyhodnotením žiadosti do tzv. výzvy č. 50, ktorá bola vyhlásená počas podmienenej akreditácie a bola, žiaľ, vyhlásená nie v súlade s pravidlami akčného plánu, napríklad že žiadosti budú podávané plne elektronizovane. To nebolo splnené a my preto dneska máme problém s vyhodnotením tejto výzvy a museli sme, ako sa v angličtine hovorí, nájsť nejaký workaround na to, aby sme tých približne 1 300 žiadateľov, ktorí nám padli do tejto výzvy, a boli to hlavne teda malé farmy, ktoré mohli žiadať podporu v rámci tzv. tej covidovej výzvy č. 50 s alokáciou 21 mil. o približne, teda do 60-tisíc. My sme práve preto pre nich pripravili priestor v novej výzve, ktorú sme, ktorú som podpísal práve tento pondelok, v tzv. výzve č. 41 s alokáciou 110 mil., kde sme vytvorili priestor na to, aby sa nám tí žiadatelia z tejto problematickej výzvy č. 50 preregistrovali do tejto novej výzvy. Zvýšili sme atraktivitu, lebo sme zvýšili podporu na jeden projekt až na 80-tisíc, a veríme, že tí, ktorí ešte môžu a neobstarali si tovary z tej pôvodnej výzvy, ktorá je, hovorím, problematická, že sa, že budú uspokojení z tejto novej výzvy. A pre tých, ktorí už obstarali tovary na základe tej výzvy č. 50, a teda dokončili verejné obstarávanie a aj teda nakúpili si tovar, tak tam aby sme teraz zo strany Európskej komisie neboli sankcionovaní krátením refundácie, zriaďujeme dodatočnú kontrolu; okrem administratívnej kontroly predpísanej platným právom zo strany PPA tam bude dodatočná kontrola zo strany aj poslancov. Ste pozvaní zo strany PPA-čky, viete o tom, zo strany teda aj mimovládnych organizácií, aby sme ubezpečili Európsku komisiu, že napriek tomu, že táto výzva pri jej vyhlásení mala tieto administratívne nedostatky, tak sme jednoducho dostatočným spôsobom chránili finančný záujem európskych spoločenstiev. Takže ak je táto otázka, tak takto budeme riešiť tých tisíc približne tristo žiadateľov z päťdesiatky.
Matejička, Vladimír, poslanec NR SR (2013-12-18):
Ďakujem, pani predsedajúca, veď sme odhlasovali, že sa pokračuje v schôdzi a nevidím dôvod, prečo by malo byť grémium. Grémium zvoláva predseda Národnej rady, nie predsedajúci. (Reakcia z pléna.) No tak...
B. Bugár, podpredseda NR SR: (2006-04-20):
(Hlasovanie.) Prítomných je 131 poslancov, za 129, zdržal sa 1, nehlasoval 1. Tento bod zo spoločnej správy sme schválili. Ďalej. J. Dlhopolček, poslanec: Teraz by sme hlasovali o návrhu poslankyne Národnej rady, kde gestorský výbor navrhuje tento pozmeňujúci návrh pani poslankyne schváliť. (Reakcia z pléna.) Gestorský výbor. Áno. Gestorský nebol, ale som splnomocnený gestorským výborom.
Paška, Pavol, predseda NR SR (2012-07-31):
Pán poslanec Beblavý, pán predseda výboru.
F. Mikloško, poslanec: (2007-06-19):
Proste, pán predseda Paška, zrušiť imunitu na výroky, ktoré tu odznejú, je niečo, čo si neviem dobre predstaviť, že akým spôsobom to vo vás vyrástlo, táto myšlienka, pretože stále vás považujem za absolventa humanitnej fakulty, za človeka, ktorého som poznal aj predtým, ako sa stal predsedom parlamentu, a neviem si dobre predstaviť, kedy vo vás táto myšlienka skrsla. To je základ parlamentnej diskusie a slobody, pán predseda.
A. Belousovová, podpredsedníčka NR SR: (2008-09-11):
Končím preto tento bod programu. Zároveň vyhlasujem krátku trojminútovú technickú prestávku na prepnutie nahrávacieho systému. Ďakujem. (Technická prestávka.) (Po prestávke.)
Baránik, Alojz, poslanec NR SR (2017-05-19):
Ďakujem. Pán predseda, neboli podané žiadne návrhy, prosím vás preto, aby ste dali hlasovať o tom, že Národná rada prerokuje návrh zákona v druhom čítaní.
Čepček, Martin, poslanec NR SR (2023-03-21):
Ďakujem pekne, pán podpredseda. Tento návrh zákona je v podstate, je o tom, my sme schválili v novembri minulého roka zákon o vdovách a vdovcoch a tento zákon je v podstate to isté, ale týka sa to vdov a vdovcov po výsluhových dôchodcoch. To znamená, zákon má za cieľ len zrovnoprávniť tieto dve skupiny obyvateľstva, lebo vdovy a vdovci sú v sociálnom zákone a toto je zákon o vojakoch a príslušníkoch ozbrojených síl a tak ďalej. Si myslím, že tiež je na mieste, aby aj títo občania mali rovnaké práva, ako majú občania v sociálnom poistení. Zákon ustanovuje podmienky, po splnení ktorých má vdova po policajtovi alebo vojakovi nárok na výplatu vdovského výsluhového dôchodku. Podľa doterajšej právnej úpravy má nárok počas jedného roka po úmrtí manžela a po uplynutí tohto obdobia iba v zákonom určených prípadoch. Sú to prípady, ak sa stará o nezaopatrené dieťa, je invalidná, dovŕšila vek rozhodný pre nárok na starobný dôchodok, vychovala aspoň tri nezaopatrené deti alebo dovŕšila vek 52 rokov a vychovala dve nezaopatrené deti, alebo manželstvo vdovy so zomretým policajtom alebo profesionálnym vojakom trvalo počas služobného pomeru zomretého policajta alebo profesionálneho vojaka najmenej pätnásť rokov, alebo k úmrtiu manžela došlo v dôsledku služobného úrazu alebo choroby z povolania. Právna úprava teda zakotvuje určené zvýhodnenie pre vdovy a vdovcov, ktorí vychovali dve deti, a ešte výraznejšie zvýhodnenie pre vdovy a vdovcov, ktorí vychovali tri deti a viac detí. Právna úprava však nezakotvuje žiadne zvýhodnenie pre vdovy, ktoré vychovali jedno dieťa, oproti tým, ktoré nevychovali žiadne dieťa. Navrhovaná právna úprava počas... počíta s ponechaním zvýhodnenia v prípade vychovania dvoch detí, ako aj zvýhodnenia v prípade vychovaných aspoň troch detí, avšak dopĺňa aj zvýhodnenie pre vdovy a vdovcov, ktorí vychovali aspoň jedno dieťa. V takýchto prípadoch by nárok na vdovský a analogicky na vdovecký vznikol dovŕšením veku 57 rokov. K obdobnej zmene právnej úpravy už došlo vo vzťahu k vyplácaniu vdovských/vdoveckého dôchodku podľa zákona o sociálnom poistení. To som spomínal. Navrhovaná zmena by teda priniesla rovnaké zvýhodnenie aj pre vdovy a vdovcov, ktorí poberajú vdovský výsluhový dôchodok. Rovnako poisteným navrhujem, aby sa predĺžilo vyplácanie vdovského výsluhového dôchodku z obdobia jedného roka po úmrtí manžela na dva roky od úmrtia manžela, manželky. Tým chcem povedať, že ten návrh zákona, ktorý prešiel v novembri, zmenil dve veci. Zmenil to, že aj vdova alebo vdovec, ktorý vychoval jedno dieťa, má nárok na vdovský dôchodok v 57. roku života a zároveň po smrti manžela sa predĺžila lehota z jedného roka na dva. Takže celý tento návrh zákona má len zrovnoprávniť to, čo tu už bolo v novembri schválené. Ďakujem pekne.
Mikloš, Ivan, podpredseda vlády a minister financií SR (2010-09-08):
Ďakujem pekne. Vážený pán podpredseda, vážené pani poslankyne, vážení páni poslanci, predkladám na rokovanie návrh na vyslovenie Protokolu medzi Slovenskou republikou a Holandským kráľovstvom, ktorým sa mení a dopĺňa Zmluva medzi Československou socialistickou republikou a Holandským kráľovstvom o zamedzení dvojakého zdanenia a zabránení daňovému úniku v odbore daní z príjmu a z majetku a protokol k nej. Prijatie protokolu nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy a dotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Protokol modifikuje čl. 20 Zmluvy s Holandským kráľovstvom takým spôsobom, že príjmy fyzických osôb, ktoré sú rezidentmi Slovenskej republiky a v Slovenskej republike poskytujú služby Holandskému kráľovstvu, budú podliehať zdaneniu v Slovenskej republike. Podľa doterajšieho znenia čl. 20 Zmluvy ich príjmy podliehali zdaňovaniu v Holandskom kráľovstve. Uzavretie protokolu nebude mať vplyv na rozpočet verejnej správy, predkladaný návrh protokolu svojím obsahom zodpovedá medzinárodnej zmluve podľa čl. 7 ods. 4 a 5 Ústavy Slovenskej republiky. Ďakujem pekne.
Heger, Eduard, podpredseda vlády a minister financií SR (2020-09-22):
Ďakujem veľmi pekne, pán predseda. Kolegyne, kolegovia (ruch v sále), len kratučko predstavím skrátené legislatívne konanie, keďže zrejme, neviem, budete potom o ňom hlasovať a potom pôjdeme do prvého čítania, je to celé o zákone hlavne o dani z príjmov, aby sme mohli stanoviť pevný termín na podávanie daňových priznaní (neutíchajúci ruch v sále a zaznievanie gongu), keďže je dôležité, aby boli podané ešte v tomto roku, tak vlastne vytvárame dátum, fiktívny dátum pre ukončenie mimoriadnej situácie pre účely daňové, ktorý vlastne bude 30. 9., a tým pádom k 31. 10. bude povinnosť daňové priznanie a s tým plynúce aj ďalšie lehoty, ktoré boli pozastavené počas korony, tak vlastne sa dajú späť do chodu a dá sa povedať, že vrátime sa v týchto veciach do normálu, ale to už viacej poviem v prvom čítaní, teraz len vlastne chcel som odôvodniť skrátené, skrátené čítanie. Takže ďakujem veľmi pekne a prosím o podporu.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 125 bolo za, 11 sa zdržalo, 1 nehlasoval. Návrh pána poslanca Duchoňa sme schválili.
Dostál, Ondrej, poslanec NR SR (2021-09-29):
Ďakujem, pán podpredseda. Vážené kolegyne, vážení kolegovia, dovoľte mi ako spoločnému spravodajcovi výborov informovať vás o výsledku prerokovania predmetného poslaneckého návrhu zákona vo výboroch v druhom čítaní. Národná rada svojím uznesením pridelila návrh zákona ústavnoprávnemu výboru a výboru pre ľudské práva a národnostné menšiny ako gestorskému výboru. Určené výbory prerokovali návrh a zhodne ho odporúčali schváliť. Poslanci, ktorí nie sú členmi určených výborov, neoznámili gestorskému výboru žiadne stanoviská. Pozmeňujúci návrh prijatý na ústavnoprávnom výbore je uvedený v čl. IV časti spoločnej správy a týka sa účinnosti zákona, ktorá sa posúva z dňa vyhlásenia na 1. november, aby tam bola zabezpečená dostatočná legisvakančná doba. Gestorský ľudskoprávny výbor navrhuje tento návrh zo spoločnej správy schváliť. Na základe výsledkov rokovania vo výboroch gestorský výbor odporúča návrh zákona schváliť v znení pozmeňujúceho návrhu uvedeného v spoločnej správe. Pán predsedajúci, otvorte, prosím, rozpravu, do ktorej sa hlásim ako prvý.
Jurinová, Erika, podpredsedníčka NR SR (2014-10-22):
S reakciou pán poslanec Beblavý.
Žiga, Peter, poslanec NR SR (2011-09-13):
Ďakujem pekne, pán predseda. Pán poslanec Matej, ja som... (Prerušenie vystúpenia predsedajúcim.)
Remišová, Veronika, poslankyňa NR SR (2019-02-08):
Ďakujem kolegom, ďakujem kolegom za pripomienky. K pánovi Tomášovi toľko, že v čase, keď ste hovorili o tomto návrhu, tak nebola známa konkrétna podoba. Konkrétnu podobu ste predložili tesne, tesne, to bol pozmeňujúci návrh, ktorý prišiel vlastne počas rokovania, kedy vyšli najavo podrobnosti, akým spôsobom chcete voliť ústavných sudcov, ktoré boli absolútne neprijateľné. Ako sme to už hovorili, tá debata bola veľmi dlhá, ktorú sme tu mali, že je neprijateľné, aby si, prezidentovi bolo ponúkané dvojičky a z nich si následne musel vyberať. Čiže to je k tomu, že Igor Matovič v tomto zmenil stanovisko. Áno, pretože to, čo ste ponúkli, bolo úplne neprijateľné a bolo to na poslednú chvíľu. Čo sa týka tých iných vecí, no úprimne povedané, nie, ani ja nemám rada osobné útoky, na druhej strane ani to nerobím, snažím sa vždy hovoriť o faktoch, ale, povedz, ruku na srdce, keby sme tu mali brať všetko osobne, tak tu by sa pomaly už nemohol rozprávať nikto s nikým. Ja by som sa nemohla rozprávať s polovicou z vás, pani Cigániková by sa nemohla nikdy ani na pána Glváča pozreť, pani Nicholsonová by vedľa pána Danka ani nemohla sedieť, pretože to, akým spôsobom sa tu diskutuje, akým spôsobom diskutujete aj vy, akým spôsobom sa rozprávate, vyjadrujete, tak jednoducho to nie je prijateľné v civilizovanej spoločnosti. Čiže ak hovoríme o tom, že Igor Matovič tu používal osobné invektívy, tak hovorme jedných dychom o tom, aj o tom, ako sa, ako sa vyjadrujete vy. Ďakujem.
P. Paška, predseda NR SR: (2010-03-02):
Otváram rozpravu. Nemám písomnú prihlášku. Pýtam sa, či chce niekto vystúpiť. Končím možnosť sa prihlásiť do rozpravy. Pani poslankyňa Tóthová, nech sa páči, máte slovo.
Mazurek, Milan, poslanec NR SR (2021-12-07):
Pán poslanec, určite je potrebné prízvukovať to, čo ste hovorili, a hovoriť to úplne každému na Slovensku, že táto vláda všetkých podviedla a oklamala, že tie predvolebné sľuby boli rozbité na prach a že ten sociálny štát a istoty, ktoré tu boli, aj keď nie v takej miere, aké by boli možno vhodné pre ľudí, ešte aj tie proste zničili, zruinovali a zobrali ich tým ľuďom a dnes nemajú vôbec žiadnu hanbu, ako ste povedali, prísť sem a ukazovať prstom na nás, že my sme vlastne zodpovední za to, ako ste to teraz počuli, že táto vláda nebude môcť segregovať dôchodcov na tých, ktorým niečo vyplatí, ak si do seba pichnú tri injekcie, v lete ´22, lebo to je dátum, ktorý neradi hovoria v súvislosti s týmito poukazmi, alebo nevyplatí prakticky nič, keď si do seba nebude chcieť pichnúť tri injekcie. To je obludné kupčenie s nezvratným lekárskym zákrokom, ktoré do slušnej spoločnosti a demokratickej spoločnosti nepatrí. Dovolím si vás ale opraviť v jednej veci. Toto nie je piaty, ale šiesty psychopatický nápad Igora Matoviča, pretože vy ste zabudli na ten sprostredkovateľský bonus, viete, že zaočkuj babku, dostaneš 60 eur, zaočkuj dedka, dostaneš 60 eur. A hádajte, ako to dopadlo? Rovnaké fiasko ako predchádzajúce štyri psychopatické nápady z dielne psychopata Igora Matoviča. To znamená, šiesty uletený návrh, ktorý mu už šiestykrát chcú jeho poslanci podporiť. Pretože naozaj je to skupina pročkovcov, ktorí odmietajú používať zdravý rozum a nejakú inteligenciu, ak ju majú, a, skrátka, hltajú všetko, čo tento človek vymyslí. Aj keby to bol dvadsiaty ôsmy psychopatický návrh z dielne tohto psychopata, aj tak mu to podporia. Pretože oni tu nie sú na to, aby premýšľali, ale na to, aby stláčali gombíky! (Reakcie z pléna a následne veľký ruch v sále. Zaznenie gongu.)
Blanár, Juraj, podpredseda NR SR (2021-06-15):
Páni poslanci, pani poslankyne, poprosím o pokoj, aby mohol pán poslanec Mazurek vystúpiť. (Sústavný ruch v sále.) Vidím, páni poslanci a pani poslankyne, že nerešpektujete moje upozornenie, a preto prerušujem túto schôdzu dozajtra. Ďakujem, pán poslanec, zajtra. (Prerušenie rokovania o 18.51 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 208
Pčolinský, Peter, doterajší podpredseda NR SR (2023-10-25):
Pani poslankyňa Ľubica Laššáková.
Glváč, Martin, podpredseda NR SR (2016-10-21):
Pani poslankyňa Kiššová s reakciou.
Pčolinský, Peter, podpredseda NR SR (2023-01-24):
S ďalšou faktickou pán poslanec Svrček.
Laurenčík, Milan, podpredseda NR SR (2021-02-25):
Faktickú poznámku má aj pán poslanec Marian Kotleba, nech sa páči.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 130 poslancov, za 128, proti žiadny, 2 nehlasovali. Konštatujem, že sme schválili vládny návrh novely zákona č. 417/2013 Z. z. o pomoci v hmotnej núdzi. Chcel by som poďakovať nielen koaličným, ale aj opozičným za to, že sme nehrali hru, či vyhrala pravica, alebo ľavica, ale vyhrali hlavne matky s deťmi. Ďakujem velice pekne. Ďalej prosím spravodajcu, ktorého určil navrhnutý gestorský výbor pre obranu a bezpečnosť, poslanca Marcela Mihalika, aby uviedol hlasovanie o bode 47 programu. Je to prvé čítanie o návrhu poslancov Kyselicu a Majorovej Garstkovej na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície, tlač 1359. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 1359.)
Jančula, Tibor, poslanec NR SR (2019-10-22):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2015-05-28):
Pán poslanec Mikuš, nech sa páči.
Mikloško, Jozef, poslanec NR SR (2014-09-11):
Vážení, ja som chcel takisto toto povedať, je dnes ten okamih, keď mnoho nevinných ľudí zomrelo náhle tam v Dvojičkách, ale potom ešte bolo vo svete veľa takých 11. septembrov. Teraz napr. beží v Iraku, v Sýrii, ale aj na Ukrajine napríklad, kde mnohí mladí ľudia nevinní umierajú. Chcel som vyzvať, aby sme si minútou ticha uctili všetky tieto osoby, ktoré nevinne trpeli teroristickými útokmi. (Minúta ticha.)
Paška, Pavol, predseda NR SR (2013-09-04):
(Hlasovanie.) 145 prítomných, 83 za, 62 sa zdržalo. Návrh sme postúpili do druhého čítania.
Galko, Ľubomír, poslanec NR SR (2014-10-30):
Poprosil by som čas. Dve minúty.
Šeliga, Juraj, podpredseda NR SR (2020-11-27):
Ďakujem pekne, pán doktor, pán poslanec, týmto prerušujem rokovanie o tomto bode. Bude nasledovať potom hlasovanie o jedenástej. Pán doktor, môžte ísť. Ďakujem, že ste prišli. (Reakcia z pléna.) Dovidenia, ďakujem pekne. Kolegyne, kolegovia, keďže má nasledovať ďalší bod a kolegovia tu nie sú, tak, a máme ďalší bod termínový až o jedenástej hodine po hlasovaní, prerušujem rokovanie do 11.00 hod. s tým, že o jedenástej budeme hlasovať. Prosím, aby ste informovali svojich kolegov, ktorí majú záujem hlasovať, aby sa dostavili do rokovacej sály na jedenástu. Ďakujem pekne. (Prestávka.) (Po prestávke.)
Kamenický, Ladislav, minister financií SR (2024-04-24):
Ďakujem pekne, takže dnes sa budeme zaoberať asi siedmimi mojimi zákonmi, takže teším sa na korektnú debatu. V tomto návrhu zákona primárne sa preberá smernica Rady Európskej únie s cieľom umožniť malým podnikom od roku 2025 využívať oslobodenie od dane aj v inom členskom štáte ako v členskom štáte, v ktorom je usadený, ak bude spĺňať ustanovené podmienky. Zásadným spôsobom sa upravujú skutočnosti, na základe ktorých sa zdaniteľná osoba stáva platiteľom dane, ako aj práva a povinnosti týchto platiteľov dani, ktorí nespĺňali zákonnú registračnú povinnosť. Tu chcem povedať, že v podstate sa bude spočítavať celková suma obratov do, až od 1. 1. nasledujúceho roku s tým, že maximálna suma je 50-tisíc eur, dokedy nie je platca DPH, s tým, že s tým, že potom v rámci, ak teda nepresiahne určitý obrat ešte v rámci toho roku, tak až od 1. 1. bude mať registračnú povinnosť. Nastávajú podmienky a pravidlá uplatňovania samozdanenia pri dovozu tovaru do tuzemska tak, aby tento inštitút mohol byť od roku 2025 uplatňovaný vybranými platiteľmi dane, ktorí dávajú dostatočné materiálne záruky o spoľahlivosti. Tu chcem upozorniť, toto je už dávno nejaký cieľ ministerstva financií, ktorý sa nikdy nesplnil, len sme si dali do, do, samozrejme stojí to, viaže to nejaké finančné prostriedky zo štátnych finančných aktív, ale chceme k tomu pristúpiť a hlavne voči tým spoľahlivým subjektom, ktoré si plnia svoje povinnosti pri dovoze tovaru. Dávali sme tam posun z hľadiska nejakej inej úpravy systémov tak, aby sa táto povinnosť dokázala splniť. Čiže od 1 . 7., časť od 1. 7. 2025 a ďalšia často od 1. 1. 2026. Upravujú sa iné oblasti zákona o DPH, napríklad podmienky uplatňovania zníženej sadzby dane na dodanie a uskutočnenie sociálnymi podnikmi. Pokiaľ ide o ďalšie zákony, vládnym návrhom sa upravujú ustanovenie zákona o používaní elektronických registračných pokladníc v daňovom poriadku s cieľom podporiť dobrovoľné plnenie daňovým povinností, znižuje sa, znižuje sa výška úroku za odklad platenia dane a platenie v splátkach. Zatiaľ toľko na úvod, ďakujem pekne.
A. Belousovová, podpredsedníčka NR SR: (2007-03-22):
Ďalej dávam slovo spoločnej spravodajkyni z výboru pre financie, rozpočet a menu pani poslankyni Edite Angyalovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa .
Laurenčík, Milan, podpredseda NR SR (2022-06-24):
S faktickou poznámkou pán poslanec Filip Kuffa.
Ďuriš, Nicholsonová, Lucia, podpredsedníčka NR SR (2016-11-29):
Prepáčte, pani poslankyňa. Páni poslanci, mohla by som vás poprosiť, keď už sa bavíte v sále, čo je v poriadku, skúste aspoň znížiť teda úroveň zvuku. Ďakujem pekne.
V. Jasaň, poslanec: (2008-06-20):
Ako sa pripravovala reštrukturalizácia vojenských podnikov, ako sa pripravovalo „niečo“ s Vojenskou nemocnicou v Bratislave a ix iných vecí. Takže, viete, nespochybňujte. Táto novela určite prospeje k štandardnému prehľadu o tom, kam ten majetok pôjde a čo s ním v budúcnosti bude. A sedeli sme včera na jednom výbore, alebo predvčerom, v stredu, kde ste videli v obsahu, že kde to korupčné prostredie je najviac, na ktoré teda subjekty bola upozornená v tej správe, že to korupčné prostredie údajne je. Takže možnože aj toto je cesta, ako to korupčné prostredie práve znížiť. Ďakujem pekne.
P. Hrušovský, predseda NR SR: (2005-05-24):
(Hlasovanie.) 139 prítomných, 89 za, 12 proti, 38 sa zdržalo. Bod 6 sme schválili.
Kollár, Boris, predseda NR SR (2023-06-20):
Keby ste nám potom povedali, ktorý je 17, ktorý je 19, aby sme vedeli, ktorý je 15. Financovanie RTVS. (Hlasovanie.) Prítomných 135, za 126, 9 proti. Uvedený návrh sme schválili.
A. Přidal, poslanec: (2004-11-30):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku v znení neskorších predpisov. Zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a právom Európskej únie, podľa ktorej problematika zákona nie je upravená v práve EÚ ani v práve Európskych spoločenstiev. Návrh novely bol vypracovaný mimo plánu legislatívnych úloh vlády na rok 2004 a má vnútroštátny charakter. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie. Za gestorský navrhujem Výbor Národnej rady Slovenskej republiky pre hospodárstvo, privatizáciu a podnikanie a odporúčam tiež, aby výbory predmetný návrh zákona prerokovali v druhom čítaní vo výboroch a v gestorskom výbore s termínom ihneď. Pán predsedajúci, skončil som. Prosím, otvorte všeobecnú rozpravu.
Blaha, Ľuboš, podpredseda NR SR (2023-12-13):
Ďakujem pekne. Budeme pokračovať. Vnímam to skôr ako politické gesto. Takže pán poslanec Štefan Kišš má ďalší faktickú poznámku.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 73, proti 12, zdržalo sa 55, nehlasoval 1. Konštatujem, že sme rozhodli, že o tomto návrhu zákona budeme ďalej rokovať v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Fico, Robert, poslanec NR SR (2021-11-03):
Pán poslanec Blaha, chcem, samozrejme, oceniť tvoju vytrvalosť, ale chcel by som rovnako pripomenúť, dámy a páni, že táto schôdza má aj iný rozmer ako rozmer, či si budeme vyčítať, alebo nevyčítať výšku minimálnej mzdy alebo trinástych dôchodkov. Pozrite sa hore na balkón. Na balkóne nikoho a nič. Keby sme dnes preberali tému tu v Národnej rade, ktorá sa nazýva Jeleň 1 a riešili by sme napríklad to, čo som v súkromnom rozhovore povedal, tak balkón je plný nielen médií, ale aj zahraničných pozorovateľov, zástupcov americkej ambasády a neviem koho všetkého. Konečne si to, prosím, tu uvedomme v tejto sále. Táto vláda korumpuje slovenské médiá, korumpuje ich cez rôzne dotácie na kampaň na očkovanie. Neviem, či ich nekorumpuje individuálne. Začíname dostávať informácie, ktoré potvrdzujú, že mnohí novinári, takí tí najaktívnejší, dostávajú k platu špeciálnu sumu peňazí každý mesiac ako nejaký bonus za to, aké špinavosti robia. Je úplne zbytočné dnes možno aj do rána viesť tento súboj, pretože tento súboj začína a končí len v tejto sieni, v tejto sále, lebo všetko skorumpovali. 24 miliónov jednoducho nezaujímavá téma pre slovenské médiá. Pán podpredseda parlamentu, ja neviem, či máš takú moc, preruš to. Toto predsa nemá úroveň, to nemá logiku, to je jednoducho niečo tak amorálne, bezcharakterné, špinavé a chrapúnske, že to nemá žiadnu obdobu.
Laššáková, Jana, podpredsedníčka NR SR (2015-05-19):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Kadúc, pani poslankyňa Mezenská, pán poslanec Kaník, pani poslankyňa Vitteková, pani poslankyňa Žitňanská, pán poslanec Hrušovský, končím, pán poslanec, končím možnosť prihlásiť sa do rozpravy ústne. Šiesti páni poslanci, ešte raz prečítam: pán poslanec Kadúc, pani poslankyňa Mezenská, pán poslanec Kaník, pani poslankyňa Vitteková, pani poslankyňa Žitňanská, pán poslanec Hrušovský. Nech sa páči, pán poslanec Kadúc.
S. Becík, minister pôdohospodárstva SR: (2009-04-29):
Samotný vládny návrh zákona upravuje udeľovanie šľachtiteľských osvedčení v správnom konaní vykonávanom Ministerstvom pôdohospodárstva Slovenskej republiky primerane s konaním vykonávaným Úradom spoločenstva pre odrody rastlín podľa nariadenia Rady Európskeho spoločenstva č. 2100 z roku 1994. Vzhľadom na uvedené si vás dovoľujem požiadať o jeho prerokovanie a schválenie. Zároveň sa stotožňujem s návrhmi gestorského výboru, ktoré sú uvedené v spoločnej správe výborov. Ďakujem za slovo.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 147 poslancov hlasovalo za 78, proti 1, zdržalo sa 66, nehlasovali 2. Národná rada pridelila návrh tohto zákona výborom, určila gestorský výbor a príslušné lehoty. Teraz budeme hlasovať v prvom čítaní o návrhu poslancov Národnej rady Slovenskej republiky Roberta Fica, Ľubomíra Jahnátka a Tibora Glendu na vydanie zákona, ktorým sa ruší zákon č. 493/2010 Z. z., ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o doplnení zákona Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov (tlač 354). Pán poslanec Martin Glváč, navrhnutý spravodajca gestorského výboru, máte slovo.
Kazda, Radovan, poslanec NR SR (2021-09-29):
Pán predsedajúci, dajte, prosím, hlasovať o návrhu zákona ako celku.
Gál, Gábor, minister spravodlivosti S R (2018-10-24):
Tak dobre, ďakujem pekne. (Povedané so smiechom, smiech v sále a potlesk.)
Jurinová, Erika, podpredsedníčka NR SR (2012-06-22):
Ďakujem pekne. Nech sa páči, zaujmite miesto pre navrhovateľov. Prosím spoločnú spravodajkyňu z výboru pre hospodárske záležitosti Leu Grečkovú, aby podala správu o výsledku prerokovania návrhu vo výboroch.
Kollár, Boris, predseda NR SR (2023-06-28):
Pán poslanec Vetrák. Máte to písomne, pán kolega? (Reakcia z pléna.) Ak chcete zaraďovať niečo ako do programu schôdze, potrebujete tri kluby. Máte ich? Pán poslanec, máte tri kluby? (Reakcia z pléna.) Nemáte. Ďakujem pekne. Pán poslanec Vetrák. (Ruch v sále.) Máte tri kluby? Pán poslanec, máte tri kluby? Len odpovedzte: áno, alebo nie. Máte? Dobre. Prosím, pán poslanec... (Reakcia z pléna.) ... Nový bod, potrebujem, pán poslanec (reakcie z pléna), ja ho asi nedám. (Ruch v sále.) Ďakujem pekne. O tom nedám hlasovať, lebo nemá tri kluby. A teraz, pán poslanec Vetrák, nech sa páči.
Šudík, Tomáš, poslanec NR SR (2020-09-16):
Ďakujem za slovo. Pán Richter, dajte si ruku na srdce a povedzte, boli ste desať rokov pri moci a vy sa nehanbíte kritizovať trinásty dôchodok? Veď vy ste ľuďom za trinásť rokov moci nedali nič. Absolútne nič. Ja si pamätám, ako množstvo ľudí skákalo pod vlak len z dôvodu, že si nevedeli zaplatiť nájom na iné veci. Kopec ľudí na Slovensku spáchalo samovraždu kvôli sociálnej politike, ktorú ste tu viedli, pretože nemali na nájom, na dlhy a podobne. Teda doprajte tým ľuďom ten trinásty dôchodok konečne, aby niečo už konečne mali a mohli dôstojne žiť. Viem, že to nie je veľa, ale je to maximum, čo sme mohli dať. Tak buďte rád, že im niečo dáme, nie ako vy. Ďakujem krásne.
Maďarič, Marek, minister kultúry SR (2015-07-01):
No v zásade je mi to ľúto, o chvíľu budeme hovoriť o Autorskom zákone, kde, pokiaľ viem, predloží pani poslankyňa Vášáryová pozmeňujúci návrh, pričom ja s ním vyslovím súhlas, pretože ona prišla, stretli sa s ľuďmi na ministerstve, rokovala, dospelo sa k nejakej zhode. A ja neviem, pán poslanec Huba, akú máte predstavu, lebo vy len 8 minút ste čítali ten váš návrh, a teraz čo očakávate. Urobili ste to preto, aby ste sa len predviedli? Prečo ste neprišli ja neviem za ľuďmi na ministerstve. Možno že by sme sa nedohodli ja neviem. Ale čo očakávate teraz? Ako sa ja mám k tomu postaviť? Veď ja ja dávam špeciálne ako príklad pani Vášáryovú a nemôžete povedať, že sme nejakí, ale sme takí oponenti skôr. Tak ťažko mi v tejto chvíli zareagovať, bude hlasovanie o chvíľu. Je mi to ľúto. A myslím si, že možnože je to aj dobrý návrh, ale nedá sa to takto robiť. Nič vám nebránilo prísť, osloviť buď mňa priamo, alebo ľudí, ktorí tento zákon pripravovali. To je všetko.
Hlina, Alojz, poslanec NR SR (2014-07-10):
Ďakujem veľmi pekne. Mňa vždycky obíde taký strach z toho, keď by sme mali byť my tými, čo sme najgeniálnejší tu v Európe, teda v tomto geopolitickom priestore. A to by som teda tak doplnil, ako tomu tí napríklad Nemci alebo Rakúšania, Švajčiari nerozumejú, hej, že to naozaj by bolo treba dokončiť. Ja by som navrhoval, že kľudne pán Poliačik alebo pani Kiššová nech idú tam a nech to proste tým Nemcom vysvetlia, že tým ako im vzrastie HDP, ako im vzrastie zamestnanosť, sloboda sa zvýši. Viete, oni to nemajú. A keby vedeli, s čím je to spojené, s akými úžasnými vecami je to spojené, tak ja verím, že proste by na to pristúpili. Podľa mňa by to stálo za to, pomôcť im v tom, však podľa mňa úlohou je pomáhať, keď pokiaľ sme my nositeľmi geniálnych nápadov. Keď máme to odskúšané, je to funkčné, tak prečo to neponúkneme, prečo to nevyvezieme, prečo tí Nemci sa sem neprídu prípadne poučiť od nás? Však oni teda nie sú na tom až tak zle, ale mohli by byť na tom lepšie, keby robili v nedeľu, tak by mali vyšší HDP, impulzívnych nákupov viac, a Nemci teda vedia nakupovať, sa zvýšila zamestnanosť, príjmy rozpočtu a v neposlednom rade sloboda. Sloboda nemeckého, rakúskeho, švajčiarskeho jednotlivca sa prácou v nedeľu rádovo zvýši. To naozaj podľa mňa skúste, skúste, páni kolegovia, im to ísť tam povedať. Ďakujem.
Marcinková, Vladimíra, poslankyňa NR SR (2023-02-08):
Ďakujem pekne, pán predsedajúci. Dávam do pozornosti členom európskeho výboru, že dnes zasadáme v tradičnej miestnosti, o 13.15 hodine budeme mať zasadnutie s pánom premiérom. Prosím o dochvíľnosť, aby sme to stihli do druhej hodiny. Ďakujem.
Paška, Pavol, predseda NR SR (2013-09-10):
Dámy a páni, budeme pokračovať v prerušenej rozprave. Poprosím pána podpredsedu vlády, aby prišiel do rokovacej sály. Takže máme tu pána podpredsedu vlády a ministra vnútra Roberta Kaliňáka. Pán spravodajca je na svojom mieste. Pán poslanec Sulík.
Šefčík, Marek, poslanec NR SR (2020-11-26):
Ďakujem za slovo. Pán Erik Tomáš, z vašich úst tvrdenie, že my klameme niekoho, vychádza úplne absurdné, pretože najskôr tak politicky, vy ste sa do parlamentu vyviezli na chrbte Fica a, a strany zločineckej organizácie SMER. A potom, keď vám to už nevyhovovalo, tak ste ho oklamali a ste od neho odišli. Ale teraz poďme k tým obedom. Len socialista môže tvrdiť takú fantazmagóriu, že... (Reakcia z pléna.) Suja má slovo? (Prerušenie vystúpenia predsedajúcim.)
Milanová, Natália, poslankyňa NR SR (2018-09-18):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2010-12-16):
Podľa § 28 ods. 1 zákona o rokovacom poriadku o vystúpenie požiadal pán minister. Pán minister, nech sa páči. (Ruch v sále.) Kľud, páni poslanci. (Veľký ruch v sále.) Pán poslanec, ukľudnite sa tam pod balkónom.
Kamenický, Ladislav, poslanec NR SR (2021-11-23):
Ja som tu, ja som tu, pán predsedajúci.
Ďurica, Ondrej, poslanec NR SR (2023-02-16):
Ďakujem pekne. Takisto pozdravujem pána Mareka Čonku, keď sa vyjadril, že zobere 500 euro a Matoviča voliť nebude. Ale ja sa pristavím pri tých, pri tých 500 eurách, ktoré tu spomínal aj kolega predrečník v rozprave. Je zaujímavé, koľkokrát sme sedeli v týchto laviciach a riešili rôzne návrhy zákonov, ktoré mali pomôcť konkrétnemu či už segmentu, alebo konkrétnej časti obyvateľstva, vždy bola odpoveď taká, že na to nie sú zdroje a nie sú financie. A bolo tu niekoľko hodín rozpráv, kedy bývalí vládni poslanci naozaj argumentovali jedine tým, jedine tým argumentom, že síce myšlienka je dobrá, ale štát na to nemá peniaze. A dnes tí istí poslanci stoja vedľa Matoviča, ktorý sľubuje 500 euro všetkým, ktorí pôjdu voliť, a títo poslanci, ktorí doteraz hovorili, že na takéto opatrenia alebo na takéto návrhy nie sú zdroje, a pritom teda ten finálny účet by bol oveľa nižší, tí istí poslanci stoja pri tom Matovičovi pobláznenom a tvária sa, že je všetko v poriadku a obhajujú to ako výborný nápad. To je, to je, Šipošovi sa nedivím. Šipoš je Šipoš. Ale ostatní, ktorí sú tam a obhajujú to, že Matovič prišiel s tým, že chce dať 500 euro každému, kto pôjde voliť. Veď to je choré. To je choré nie z hľadiska toho, že chce urobiť gesto alebo že chce ľuďom pomôcť. On nechce ľuďom pomôcť. On vôbec nechce ľuďom pomôcť. On sa chová proste ako človek, ktorý už nemá čo stratiť, ktorému sa potápa loď, a rozhadzuje okolo seba rukami-nohami a je mu jedno, čo po ňom zostane. A tí poslanci, ktorí doteraz sa tvárili zodpovedne a komunikovali, akí sú zodpovední, tak tí nemajú problém proste túto blbosť mu schváliť a, a v podstate teraz budú hovoriť, že je všetko v poriadku.
Hrnčiar, Andrej, podpredseda NR SR (2017-12-06):
Pani poslankyňa Vaľová.
Heger, Eduard, poslanec NR SR (2019-09-13):
Ďakujem veľmi pekne. Igor, tento boj budeme musieť zvádzať asi naozaj dosť dlho, pretože vidíš, akým spôsobom argumentujú poslanci koalície a poslanci SMER-u. Zavádzajú alebo zvádzajú tu diskusiu tým, že útočia na konkrétne osoby, ale my nesmieme zabudnúť na to, že my sme tu neni za seba, my sme tu za občanov, ktorí nás volili, a hlavne za občanov, ktorí trpia tú krivdu tejto vlády. Pretože nesmieme zabudnúť na to, ako tu naozaj táto garnitúra umožnila systém, kde si súkromná osoba mohla vyžiadať pavúkov na osoby, aby mohol týmto ľuďom hroziť dokonca životom, dokonca ich dať zavraždiť. A ak tu pán premiér hovorí o dodržiavaní zákonov, tak by mal dopovedať, že to dodržiavanie zákonov, patrí to iba pre ľudí druhej triedy, pretože pre koalíciu a pre ministrov a podobne tieto zákony neplatia, pretože majú svoj paralelný svet. Ich vôbec netrápi o tom, ako fungujú nemocnice a školy a podobne, pretože žijú v paralelnom svete, ktorý si môžu dovoliť zo svojich veľkých príjmov. A pán premiér Pellegrini prišiel v roku 2018 ako premiér, ktorý mal nahradiť alebo prísť s novou tvárou. Chcel ponúknuť novú alternatívu, ale to divadlo celé vlastne sa krásne vyfarbilo práve v momente, keď mal odvolať štátnu tajomníčku Moniku Jankovskú. Tam sa ukázalo, že zrazu zmeravel alebo ako pštros strčil hlavu do piesku. Proste nekonal. A teraz opäť sa nás budú snažiť presviedčať o tom, aké to bolo dôležité, že nekonal, že dodržiaval zákony. Ale zákony, opäť, len pre tú inú skupinu ľudí. Takže toto sú tie dva svety, ktoré oni žijú, a ja neviem, či sa nám podarí niekedy prebudiť samotných príslušníkov 
SMER-u, ale určite musíme bojovať o to, aby sme prebudili ľudí, ktorí im ešte veria.
Rajtár, Jozef, poslanec NR SR (2019-04-03):
Ďakujem. Pán predsedajúci, prosím, dajte hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
P. Farkas, poslanec: (2001-12-13):
J. Migaš, predseda NR SR: Tak, pani poslankyne, páni poslanci, prezentujme sa a hlasujeme o uvedených bodoch s tým, že gestorský výbor odporúča tieto body neschváliť. Hlasujeme.
Kollár, Boris, predseda NR SR (2021-06-15):
Ďalší prihlásený do rozpravy je pán poslanec Richard Takáč, nech sa páči, môžete vystúpiť. Páni poslanci, panie poslankyne a páni poslanci, chcem vás ešte upozorniť, že o šiestej zvolávam grémium. Nech sa páči, pán poslanec, máte slovo.
Figeľ, Ján, podpredseda NR SR (2013-01-30):
Znulujte tú časomieru. Ešte raz, nech sa páči.
Blanár, Juraj, podpredseda NR SR (2020-12-03):
Pán poslanec Boris Susko, nech sa páči.
Danko, Andrej, podpredseda NR SR (2023-11-28):
Na vystúpenie pána poslanca tri faktické. Pán poslanec Krúpa.
Mora, Ján, poslanec NR SR (2018-05-28):
Milan, vo svojej rozprave si sa dotkol viacerých vecí, každopádne tých 30 minút je málo na to, aby sa obsiahla takáto problematika, tak isto aj hodinu a pol na to, ako rozprával predseda Marian Kotleba. Každopádne dotkol si sa aj ekonomiky, ekonomickej záležitosti, ktorá; ekonomika je naozaj dôležitá v rámci nášho každodenného života, ale tak isto som presvedčený, že ekonomika alebo ekonomická otázka nemôže stáť v rámci rozhodnutia, či život, alebo smrť dieťaťa, ako je o tom presvedčená liberálna strana SaS. Tak isto tebou spomínaná zákonná legislatíva ohľadne všetkého možného, ochranná a zákonná legislatíva od rôznych zvierat až po stromy, kríky, je síce pekná, veľakrát hlavne v dnešnej dobe zvláštnych ľudí mimoriadne potrebná, no toto môžu byť iba akési podzákony až vtedy, keď bude vyriešená tá základná vec a to je ochrana života a vyriešená ochrana ľudského života nielen toho narodeného, ale aj toho čakajúceho života, pretože práve tie nenarodené deti sú potenciál našej krajiny, takisto aj ľudstva. To je budúcnosť, ktorá je v tejto chvíli skrz toho neoliberálneho dekadentného videnia sveta tak silno potláčaná. Takže verím, že sa nám podarí rozprúdiť tú celospoločenskú debatu, aby sme mohli tento trend zvrátiť. Ďakujem.
Blanár, Juraj, podpredseda NR SR (2021-02-25):
Pán poslanec, reagujte na pána Mazureka.
Laššáková, Jana, podpredsedníčka NR SR (2014-11-08):
S reakciou pán poslanec Matovič, nech sa páči.
Petrák, Ľubomír, poslanec NR SR (2015-05-27):
Ďakujem pekne za slovo. Vážený pán minister, ja som rád, že ste vystúpili a uviedli ste fakty, ktoré sú absolútne nespochybniteľné. Ja sa dotknem jedného, ktorý ma extrémne zaujal, a to je tá jedna chýbajúca akcia k možnosti kontroly hospodárenia Slovenských elektrární zo strany Najvyššieho kontrolného úradu. Ak by sme sa na to pozreli z iného pohľadu, tak musíme povedať, že v tomto prípade sme pustili všetky riadiace páky z rúk. Ak sa pozrieme na to z pohľadu energetickej bezpečnosti Slovenska, národnoštátnych záujmov, tak touto privatizáciou, ako aj ďalšími privatizáciami, ktoré sa ťažko dajú nazvať privatizáciou v pravom slova zmysle, nakoľko sa predávalo štátnym monopolom iných krajín, sa v zásade fungovanie slovenskej ekonomiky presunulo pod správu iných štátov. Ak tu niekto z mojich kolegov hovoril, že v tomto prípade vzhľadom na predajnú cenu a ďalšie súvislosti išlo o ekonomickú vlastizradu, tak ja si dovolím tvrdiť, že v prípade ak odovzdávate riadiace páky od fungovania štátu, hospodárstva štátu do rúk iných štátov, tak nejde len o ekonomické vlastizradu, ale o vlastizradu ako takú.
Štefunko, Ivan, poslanec NR SR (2024-01-08):
Ďakujem veľmi pekne, pán predsedajúci. A, Zuzana, ja som tu špeciálne prišiel a zbystril pozornosť na tvoj príspevok, lebo vieš dať taký pohľad, ktorý málokto dáva, a to je to, že vlastne ty si povedala, že to nie je novela Trestného zákona, ale je to vlastne amnestia. Možno to už niekto spomenul, ale amnestia je niečo, čo sa robí výnimočné, a robí sa to niekedy, kedy sa povedzme mení režim, alebo keď sa nejakým spôsobom dáva nádej na nejakú novú budúcnosť. Momentálne mám pocit, že táto vládna moc dáva nádej v novú budúcnosť svojim kamarátom a kolegom, a zároveň ma aj zaujal ten paradox, že Mečiarove amnestie boli vlastne rozhodnutím jedného a jediného človeka, Mečiara, ktorý si vlastne za to zobral zodpovednosť, sú pomenované po ňom a podľa mňa už budú akože roky a možno desiatky rokov takto krstené. Tu ide vlastne síce o rozhodnutie jedného človeka, ale stlačí za to gombík 79 poslancov, čo je vlastne, že ten človek, ktorý to rozhodol, rozdelil svoju zodpovednosť, a už sa to nebude volať že Ficove amnestie, ale bude sa to volať amnestie vlády, poslancov vlády SMER-u, HLAS-u a SNS, a preto ti ďakujem, že si vlastne vyzývala poslancov, ktorí mnoho, mnohí, verím, že sú čestní a dobrí a spravodliví ľudia, aby si uvedomili, že za čo budú hlasovať. Ďakujem ti, Zuzana.
Kaliňák, Erik, poslanec NR SR (2023-12-05):
Ďakujem pekne. Sťahujem predchádzajúci mnou prezentovaný návrh a nebudeme o ňom hlasovať a zároveň z dôvodu jazykových vylepšení podávam nový návrh uznesenia, ktorý znie: „Národná rada Slovenskej republiky berie na vedomie správu Najvyššieho kontrolného úradu o hospodárení s verejnými prostriedkami vynaloženými na EXPO Dubaj. Vyzýva poslanca Národnej rady Slovenskej republiky Richarda Sulíka zaplatiť sumu vo výške 634 500 eur Ministerstvu hospodárstva Slovenskej republiky, ktoré Najvyšší kontrolný úrad identifikoval ako nehospodárske vynakladanie verejných zdrojov, z toho sumu vo výške 164 200 eur Najvyšší kontrolný úrad identifikoval ako umožnenie bezdôvodného obohatenia. A žiadame Ministerstvo hospodárstva Slovenskej republiky, aby odmietlo návrh poslanca Národnej rady Slovenskej republiky Richarda Sulíka na mimosúdne vyrovnanie medzi Ministerstvom hospodárstva Slovenskej republiky a fyzickými osobami, ktoré podľa zistení Najvyššieho kontrolného úradu umožnil bezdôvodné obohatenie.” Ďakujem.
Zmajkovičová, Renáta, podpredsedníčka NR SR (2012-05-16):
S reakciou na faktické poznámky pán poslanec Abrhan.
I. Mikloš, poslanec: (2007-05-18):
A čo sa týka toho, že som povedal, že podľa môjho názoru niektorým pojmom alebo veciam nerozumiete. Myslím, že som sa snažil to odôvodniť, prečo si to myslím. Ale keďže to asi nebolo dostatočne zrozumiteľné, tak som sa prihlásil znovu do rozpravy a pokúsim sa na väčšom priestore doložiť tieto svoje slová. Takže vás poprosím, keby ste vytrvali do konca diskusie, pokúsim sa doložiť tieto svoje slová konkrétnymi faktmi a konkrétnym obsahom, nie nálepkovaním, ale konkrétnymi argumentmi, konkrétnym obsahom, faktmi a číslami.
Sulík, Richard, predseda NR SR (2011-03-22):
Ďakujem pekne. Otváram rozpravu. Do rozpravy som dostal písomnú prihlášku od pani poslankyni Sabolovej. Nech sa páči, pani poslankyňa, máte slovo.
Laššáková, Jana, podpredsedníčka NR SR (2013-09-04):
Pán poslanec Novotný.
Paška, Pavol, predseda NR SR (2014-06-24):
Ešte raz, vážený pán poslanec, vážená pani poslankyňa, vitajte opäť medzi kolegyňami a kolegami v Národnej rade. Želám vám veľa úspechov vo vašom výkone mandátu poslanca. Krátka päťminútová technická prestávka a budeme potom rokovať o programe 36. schôdze. (Prestávka.) (Po prestávke.)
Kollár, Boris, predseda NR SR (2023-01-31):
2. (Zaznievanie gongu.) Vážené pani poslankyne, vážení páni poslanci, otváram rokovanie 82. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali, zistili, či sme schopní sa uznášať. Prosím, skontrolujte si svoje zariadenia, asi toto hlasovanie dnes bude veľmi dôležité. Všetkým vám ide zariadenie, prosím? (Prezentácia.) Prítomných 144 poslancov, teda Národná rada je schopná sa uznášať. Na 82. schôdzi Národnej rady budú overovateľmi poslanci Monika Kavecká a Eduard Kočiš. Náhradníkmi budú poslanci Zita Pleštinská a Peter Šuca. Na dnešnom rokovacom dni o ospravedlnenie požiadali pán poslanec Marek Hattas a pán poslanec Peter Kremský. Návrh schôdze je uvedený v pozvánke. Pristúpime k jeho schvaľovaniu. Teraz vás prosím, pani poslankyne a páni poslanci, ktorí ste svoje návrhy na zmenu alebo doplnenie návrhu programu odovzdali písomne, nebol žiaden taký, aby ste sa prihlásili, takže to je irelevantné, a teda dávam hlasovať o programe schôdze ako celku. Prosím, prezentujeme sa a hlasujeme. (Hlasovanie.) Prítomných 148 poslancov, za 148. Konštatujem, že sme program 82. schôdze Národnej rady schválili. Pristúpime k hlasovaniu o návrhu programu poslancov na prijatie uznesenia Národnej rady Slovenskej republiky o skrátení volebného obdobia Národnej rady (tlač 1429). Prosím povereného člena ústavnoprávneho výboru pána poslanca Dominika Drdula, aby hlasovanie uvádzal. (Ruch v sále.) Prosím, utíšme sa. Nech sa páči, pán poslanec. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o skrátení volebného obdobia Národnej rady Slovenskej republiky , tlač 1429.)
Kuffa, Filip, poslanec NR SR (2022-09-28):
(Povedané súbežne s predsedajúcim.) Bude možnosť reagovať s faktickými. Áno, tak som to myslel.
Kuffa, Štefan, poslanec NR SR (2012-12-17):
Ďakujem za slovo. Keď spíme a obedujeme, tak tu nie je nikto. No, teraz je obedňajšia prestávka, kto zostal, zostal. Všeobecný súhlas tu bol, ktorý sme dali, tak sa prerokuje tento zákon. Chcem reagovať na predrečníka aj vo vzťahu k tomu, čo spomenul, to zriadenie novej stavovskej organizácie týchto záchranárov. Naozaj, veľakrát keď títo záchranári zasahujú, a zvlášť keď je to pri tých úrazoch a rôznych konfliktných situáciách, tak mnohé komunity, a nielen tie, na ktoré bola tu tá narážka, ale to môžu byť akékoľvek, naozaj tie emócie, ktoré tam sú, tak veľakrát títo záchranári sú napádaní. Je potrebné sa nejako zamyslieť aj zákonom, aby mali zvýšenú ochranu títo záchranári. Ak môžem trošičku odbočiť, čo predrečník tu nespomenul, a keď ma zastavíte, pani podpredsedníčka, tak budem... (Prerušenie vystúpenia predsedajúcou.)
M. Číž, podpredseda NR SR: (2008-09-16):
návrhu poslanca Národnej rady Slovenskej republiky Petra Gaburu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Z. z. v znení neskorších predpisov . Tento návrh má tlač 696 a návrh na pridelenie výborom je rozhodnutie č. 705. Pán poslanec Peter Gabura, odôvodnite tento návrh ústavného zákona.
Poliačik, Martin, poslanec NR SR (2018-03-26):
Podávam procedurálny návrh, aby buď pán premiér, alebo ním poverený zástupca vlády sa posadil na miesto predkladateľa, nemáme predkladateľa programového vyhlásenia vlády. Vy tu upozorňujete ľudí za odtienky v ich vyjadreniach, neupozorníte vtedy, keď sa nereaguje vôbec na predrečníka, ale základná vec, ktorá vyplýva z rokovacieho poriadku, to znamená, že v rozprave má byť predkladateľ, spravodajca a vystupujúci, tak to tu neplatí. Tak, prosím vás, udržujte poriadok v rokovacej sále. Ďakujem veľmi pekne. (Potlesk.)